18/08/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 1 de agosto do 2022 da X. T. A Coruña, pola que se concede a autorización administrativa previa e construción da instalación eléctrica no concello de Santiago de Compostela (expte.-e.: IN407A 2021/201-1 modificado).

Expediente.: IN407A 2021/201-1. Promotora UFD Distribución Electricidad, S. A. Denominación da instalación: LMTS. CTC. RBTS. RÚA XUBRIS, Nº15 (MODIFICADO) Concello: Santiago de Compostela. FEITOS 1 O 28/02/2022, a empresa promotora solicita ante esta Xefatura Territorial a autorización administrativa previa e autorización administrativa de construción das instalacións do proxecto de execución denominado “LMTS. CTC. RBTS. RÚA XUBRIS, Nº15 (MODIFICADO)”, coa finalidade de atender a petición de subministración de 9,2 kW para unha vivenda unifamiliar no lugar de Pedrosiño, concello de Santiago de Compostela, proxéctase un centro de transformación de 250 kVA para poder descargar o CT Braña- Redonda (15AH18) e poder atender a solicitude dende este último Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: · Proxecto de execución denominado LMTS. CTC. RBTS. RÚA XUBRIS, Nº15 (MODIFICADO), asinado por D. Susana, Casais Perez, Enxeñeira Técnica Industrial, nº colexiada 2033 de A Coruña, o 22.02.2022. · Contestación a requirimiento, asinado por D. Irungaray Zunino, Manuel Fermin, Enxeñeira Técnica Industrial, nº colexiada 2033 de A Coruña, o 12.04.2022.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). En cumprimento do artigo 46. e) da dita lei, o solicitante achegou declaración responsable na que fai constar que dispón de acordos previos con todas as persoas titulares dos bens e dereitos afectados.3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Se lle solicitou o preceptivo informe a Concello de Santiago de Compostela, Augas de Galicia e Servizo de Patrimonio Cultural-A Coruña. UFD Distribución Electricidad S. A. manifestou a súa conformidade cos condicionados emitidos.4 Os servizos técnicos da xefatura territorial emitiron informe favorable sobre a dita solicitude.1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: A Lei 24/2013, do 26 de decembro, do sector eléctrico. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As instalacións atópanse en Rúa Xubrís, Lugar de Pedrosiño no concello de Santiago de Compostela e as súas características técnicas son as seguintes: - LMTS a 20 kV, de 8 m (E/S), condutor tipo RHZ1-2OL 12/20 kV 1x240 mm2 Al, con orixe e remate en empalmes proxectados a realizar na LMTS. SNT-839 en punto de acceso a rede existent, facendo E/S no CTC proxectado. - CT compacto prefabricado, cunha potencia de 250 kVA, unha relación de transformación de 20.000/400-230 V e configuración 2L+1P.4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 1 de agosto do 2022 Isidoro Martínez Arca Xefe territorial da Coruña